ROMÂNIA                                                                   


SE APROBA,

PRIMĂRIA MUNICIPIULUI TIMISOARA                               P R I M A R             

DIRECŢIA URBANISM




Dr. Ing. GHEORGHE CIUHANDU
SERVICIUL PLANIFICARE URBANĂ

Nr.U22006-001314/ 03.04.2006
REFERAT
privind aprobarea Planului Urbanistic de Detaliu “Condominium cu destinaţia de locuinţe plurifamiliale şi funcţiuni complementare”, strada G. Alexandrescu, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara;

Având în vedere solicitarea înregistrată cu nr. U22006-001314/13.03.2006 privind aprobarea Planului Urbanistic de Detaliu “Condominium cu destinaţia de locuinţe plurifamiliale şi funcţiuni complementare”, strada G. Alexandrescu, Timişoara;

Având în vedere prevederile Certificatului de Urbanism, nr. 6662/19.12.2005;

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “Condominium cu destinaţia de locuinţe plurifamiliale şi funcţiuni complementare”, strada G. Alexandrescu, Timişoara;
Documentaţia este iniţiată de proprietarii terenurilor SC TIMCON SA, SC MASSIV FOREST PRODUCTS SA şi SC RETAIL SERVICES SRL şi a fost elaborată de Biroul individual de arhitectură, arh. Almăjan T. Gabriel, conform proiect nr.05/2005.
Terenul studiat în cadrul acestei documentaţii este situat în intravilanul municipiului Timişoara, în zona de nord a oraşului, zona Calea Torontalului – Strada Grigore Alexandrescu (Inelul IV de circulaţie). Prin P.U.G. aprobat prin HCL nr. 157/2002 Timişoara pentru acest amplasament este stabilită funcţiunea de instituţii şi servicii publice şi locuinţe, cu interdicţie de construire până la elaborarea unui P.U.D./P.U.Z. 
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Suprafaţa totală studiată în cadrul Planului Urbanistic de Detaliu “Condominium cu destinaţia de locuinţe plurifamiliale şi funcţiuni complementare”, strada G. Alexandrescu, Timişoara este de 15.000 mp şi este înscrisă în CF nr. 99994 nr. top 23486/4 în suprafaţă de 5.000mp, proprietar SC MASSIV FOREST PRODUCTS SA, CF nr. 99995 nr. top 23486/5/1 în suprafaţă de 2.500mp, proprietar SC RETAIL SERVICES SRL, CF nr. 100757, nr. top 23486/5/2 în suprafaţă de 2.500mp, proprietar SC RETAIL SERVICES SRL şi CF nr. 99996 nr. top 23486/6, în suprafaţă de 5.000mp proprietar SC TIMCON SA. Parcelele de teren care fac obiectul P.U.D. sunt scoase din circuitul agricol, conform extraselor C.F. anexate documentaţiei.
Zona în care se doreşte să se realizeze acest ansamblu de locuinţe se găseşte în proximitatea unor noi zone cu blocuri de locuinţe şi funcţiuni complementare, adiacente  Inelului IV - PUD "Locuinte colective si functiuni complementare", strada G. Alexandrescu, Timisoara aprobat prin HCL nr. 495/2005 şi PUD „Locuinţe colective şi funcţiuni complementare” Top Cc 527/1/2 şi Top Cc 527/1/3, strada Grigore Alexandrescu, aprobat prin HCL nr. 35/2006. Având în vedere că pe terenurile adiacente s-au aprobat zone preponderent rezidenţiale cu regim de înălţime P+5E+M până la D+P+5E+M, cu funcţiuni complementare. Prin P.U.D. “Condominium cu destinaţia de locuinţe plurifamiliale şi funcţiuni complementare”, strada G. Alexandrescu, Timişoara se propune aceiaşi funcţiune mixtă de locuinţe colective şi funcţiuni complementare de comerţ, servicii, birouri, cu încadrarea în acelaşi regim de înălţime.

Pe teren se propune amplasarea etapizată, a trei tronsoane de clădiri de locuinţe, realizându-se într-o primă etapă doar două blocuri din cele trei propuse în documentaţie. În cea de a doua etapă se va realiza ultimul bloc, cel de-al treilea, accesibil de la nivelul străzilor Sabin Evuţian şi Augustin Coman.

În prezent accesul pe teren se face direct de pe strada G. Alexandrescu, aceasta fiind o stradă de pamânt propusă pentru a deveni inelul IV de circulaţie. De asemenea există două străzi adiacente nerealizate dar prevăzute în studii preliminare de urbanism, respectiv strada Augustin Coman, actualmente un drum de 4m neutilizat şi prelungirea străzii Sabin Evuţian, străzi care vor face legătura cu arterele mari de circulaţie, respectiv Calea Torontalului şi Grigore Alexandrescu – Inelul IV ;i care vor avea un profil transversal de 10,5m.

Vor trece în domeniul public, conform propunerii de dezmembrare şi a Ofertelor de Donaţie din documentaţie, suprafaţele de teren necesare amenajării străzilor Sabin Evuţian şi Augustin Coman. 


Locurile de parcare pentru funcţiunile propuse, în conformitate cu Regulamentul Local de Urbanism, sunt asigurate atât în subsolul imobilelor cât şi la nivelul solului pentru funcţiunile complementare propuse (servicii şi comerţ). Parcările de la nivelul solului vor fi realizate din dale înierbate.
Indicii propuşi prin prezenta documentaţie sunt:


POT maxim admis = 50 %  - pentru funcţiune mixtă de locuinţe colective, servicii şi comerţ

CUT maxim admis = 3,0

Regim maxim de înălţime admis va fi  S+P+6E+M
Înălţimea maximă a clădirilor nu va depăşi H=L faţă de clădirile învecinate, conform reglementărilor în vigoare.

Se vor respecta condiţiile impuse prin avizele eliberate de deţinătorii de reţele şi utilităţi publice.
Documentaţia de urbanism este însoţită de următoarele avize şi acorduri:

Aviz Unic – nr. 2135/2005
Aviz Comisia de Circulaţie – nr.TH2006-000485/2006

Aviz Protecţia Civilă – nr. 120/21.02.2006
Aviz Grupul de Pompieri Banat – nr. 826060/24.02.2006
Aviz Sanitar – nr. 85/C/2006
Aviz de Principiu – nr.102/2006
Plan Urbanistic de Detaliu “Condominium cu destinaţia de locuinţe plurifamiliale şi funcţiuni complementare”, strada G. Alexandrescu, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.


Documentaţia Plan Urbanistic de Detaliu “Condominium cu destinaţia de locuinţe plurifamiliale şi funcţiuni complementare”, strada G. Alexandrescu, Timişoara va fi supusă dezbaterii publice, iar concluziile dezbaterii publice se vor prezenta într-un referat anexă. 

